Verkoolde lyk moontlik die van vermiste manŉ Verkoolde lyk wat Donderdagoggend in ŉ uitgebrande bakkie in die veld by die Blesbokspruit-natuurreservaat buite Springs gevind is, is moontlik die van ŉ man wat Woensdag as vermis aangegee is. Beeld berig dat die man laatmiddag sy tuinier weggeneem het en nooit weer teruggekeer het nie. ŉ Polisiewoordvoerder, kapt. Johannes Ramphora, sê ŉ vrou van Selcourt het Woensdagmiddag haar man as vermis aangemeld. Die vermiste man se bakkie is tydens ŉ soektog na hom uit ŉ polisiehelikopter gesien. Die onherkenbaar verkoolde lyk is agter die stuurwiel gevind. Die polisie het na die bakkie begin soek nadat daar vermoed is dat die man moontlik in ŉ kaping was. Die polisie vermoed dat dit die vermiste man is, maar weens die toestand van die lyk kon dit nog nie bevestig word nie. Lees meer hier.